open-index/open-wikipedia-markdown huggingface dataset:
Lentotekniikan Kilta

**Lentotekniikan Kilta ry** on 4. marraskuuta 1966 Kauhavalla perustettu Ilmavoimien Teknillisen Koulun ja lentoteknillisen koulutushaaran joukko-osastokilta ja rekisteröity yhdistys. Teknillisen koulun siirryttyä Kauhavalta Kuoreveden Halliin, killan kotipaikaksi valittiin Kuorevesi, joka nykyisin kuuluu Jämsään. Paikallisosastotoiminta aloitettiin 1975. Lentoteknillinen kilta kuuluu Ilmavoimien kiltaliittoon ja Maanpuolustuskiltojen liittoon.

Killan nykyinen puheenjohtaja on Kimmo Hantula Tikkakoskelta. Kilta kerää museoaineistoa Hallinportti-ilmailumuseolle ja harjoittaa tiedotusta sekä järjestää lentonäytöksiä Gloster Gauntletilla. Osa tiedotusta on neljästi vuodessa ilmestyvä Lentoratas-lehti (maksullinen). Killalla on myös Internet-sivut (www.lentotekniikankilta.fi) sekä Facebook-ryhmä.

## Perinteen vaaliminen
Kilta on osallistunut lentotekniikan perinteen vaalimiseen Suomessa mm. seuraavasti:

*Mekaanikkokoulun muistolaatta 1968 Kruununkylän kansanopiston seinälle
*Lentäjien muistomerkki 1968 Kauhavan silloiselle Ilmasotakoululle
*Ilmavoimien koulustuskeskus -muistolaatta 1969 Turun Vähä-Heikkilän rantakalliolle
*Mekaanikkokoulu-Lentojoukkojen Teknillinen Koulu -muistolaatta 1971 Uttiin
*Lentojoukkojen teknillinen koulu, Ilmasotakoulun teknillinen koulutusosasto, Ilmavoimien Teknillinen Koulu -muistolaatta 1981 silloisen Ilmasotakoulun Linnarakennukseen
*Ilmavoimien 1. lentoasema -muistomerkki 1987 Kolhoon
*Sotamekaanikkokurssit-muistolaatta 1993 Rantaperkiön koululle Tampereella
*Hävittäjälentolaivue 34:n muistopatsas 1999 Kymin Ohrakankaalle (Kymin lentokenttä).

## Lähteet
Hansjörg Kunze

**Hansjörg Kunze** (s. 28. joulukuuta 1959 Rostock) on saksalainen entinen kestävyysjuoksija.

Itä-Saksaa edustanut Kunze oli jo nuoruudessaan lahjakas juoksija. Hän pitää edelleen hallussaan alle 18-vuotiaiden Saksan ennätyksiä 2&nbsp;000 metrin estejuoksussa (5.35,11), 3 000 metrin juoksussa (7.56,4) sekä 5 000 metrin juoksussa (14.20,2). Vuonna 1977 hän sijoittui kolmanneksi nuorten EM-kilpailuissa 3&nbsp;000 metrin juoksussa. 1979 hän osallistui maailmancupiin, jossa sijoittui 5&nbsp;000 metrillä neljänneksi. Moskovan olympialaisissa hän karsiutui 5&nbsp;000 metrin välierissä.

Vuonna 1981 Kunze sijoittui 5&nbsp;000 metrillä maailmancupissa toiseksi ja Eurooppa-cupissa kolmanneksi. Samana vuonna 9. syyskuuta hän juoksi Rietissä ajan 13.10,40, joka oli uusi Euroopan ennätys. Samassa juoksussa hän onnistui voittamaan kautta siihen asti hallinneen Kenian Henry Ronon. Vuonna 1983 Kunze sijoittui neljänneksi Eurooppa-cupin 5&nbsp;000 metrillä sekä voitti pronssia Helsingin MM-kilpailuista. Rooman MM-kisoissa 1987 hän sijoittui jälleen 10&nbsp;000 metrillä kolmanneksi. Seuraavana vuonna hän juoksi 2. heinäkuuta Oslossa ennätyksensä 10&nbsp;000 metrillä ajalla 27.26,0. Soulin olympialaisissa hän voitti pronssia 5&nbsp;000 metrillä sekä sijoittui 10&nbsp;000 metrillä kuudenneksi.

Kunze voitti yhteensä 15 Itä-Saksan mestaruutta uransa aikana. Urheilu-uransa jälkeen hän on toiminut muun muassa urheilukommentaattorina sekä journalistina. Kunze on ollut naimisissa vuodesta 1981 lähtien. Hänellä on kaksi lasta.

## Aiheesta muualla
* Kunzen kotisivut
Suomen Kuntaliitto

**Suomen Kuntaliitto ry** (lyhenne **SKL**) on Suomen kuntien muodostama rekisteröity yhdistys, jonka toiminnassa ovat mukana myös Suomen maakuntien liitot, sairaanhoitopiirit sekä koulutuksen ja muiden alojen kuntayhtymät.

Kuntaliitto pyrkii edistämään kuntien ja kuntayhtymien toimintaedellytyksiä, yhteistyötä ja elinvoimaa niiden asukkaiden hyväksi. Keinoina ovat edunvalvonta, palvelut ja kehittäminen. Kuntaliitossa työskentelee noin 230 henkilöä pääosin asiantuntijatehtävissä.

Kuntaliitto järjestää seminaareja sekä vuosittain Kuntamarkkinat Helsingissä. Kuntaliitto toimii Helsingin Kallion kaupunginosassa Kuntatalossa.

## Historia
Kuntaliitto syntyi, kun Suomen Kaupunkiliitto, Suomen Kunnallisliitto (aikaisemmalta nimeltään Maalaiskuntien Liitto), Finlands Svenska Kommunalförbund, Sairaalaliitto, Suomen maakuntien liitto ja Suomen ammatillisten oppilaitosten liitto yhdistyivät. Uuden liiton toiminta alkoi kesäkuussa 1993. Näitä työnantajajärjestönä edusti aiemmin Kunnallinen työmarkkinalaitos.

## Organisaatio
Kuntaliiton toimintaa ohjaavat 76-jäseninen valtuusto, joka valitaan joka neljäs vuosi kuntavaalien jälkeen kokoontuvilla Kuntapäivillä, sekä valtuuston valitsema 16-jäseninen hallitus. Kuntaliiton toimitusjohtaja on Minna Karhunen (kok.) sekä varatoimitusjohtajat Timo Reina (kesk.) ja Hanna Tainio (sdp.).

Kuntaliitolla on edunvalvontaa tukeva toimisto Brysselissä. Toimisto perustettiin vuodenvaihteessa 1992–1993 yhdessä Ruotsin sisarjärjestön kanssa Suomen EU-jäsenyyden tullessa ajankohtaiseksi. Toimisto välittää ajankohtaista tietoa kunnille tärkeistä EU-asioista, toimii tukikohtana ja kohtauspaikkana Kuntaliiton asiantuntijoiden ja alueiden komitean jäsenten työskennellessä Brysselissä sekä järjestää koulutusta, tapaamisia ja seminaareja EU-asioista.

Kunta-alan työnantajia edustava KT Kuntatyönantajat on osa Kuntaliittoa.

Kuntaliitto-konserniin kuuluu lukuisia tytäryhtiöitä, jotka keskittyvät muun muassa hankintoihin, koulutukseen, kaupunkisuunnitteluun sekä julkaisutoimintaan.

Kuntaliitto on Vapaaehtoisen pelastuspalvelun toimintaa tukeva järjestö.

## Tytäryhtiöt
* KL-Kuntahankinnat Oy (yhteishankintayhtiö)
* KL-Kustannus Oy (kustannus- ja tietopalvelut)
* Kuntaliitto Palvelut Oy (toteuttaa tietotekniikkaa, markkinointia ja toimitiloja emoliiton ohessa)
* Kuntaliito Holding Oy, joka on ensisijaisesti omaisuudenhallintayhtiö
* FCG Finnish Consulting Group (koulutusta, konsultointia ja kunta-alan työpaikkoja)

## Lähteet

## Aiheesta muualla
*Kuntaliitto.fi  Kuntaliiton verkkosivusto
*Kuntaliitto Twitterissä
*KT Kuntatyönantajat
*Kuntien ja Kuntaliiton historia -video Youtubessa
Saimaankaupunki

**Saimaankaupunki** () oli suurkuntahanke, jonka tarkoituksena oli alun perin yhdistää Lappeenranta, Joutseno, Rautjärvi ja Imatra. Rautjärvi jätettiin hankkeesta myöhemmässä vaiheessa pois, koska uudesta kunnasta olisi tullut maantieteellisesti epäyhtenäinen (Imatralla ja Rautjärvellä ei ole yhteistä rajaa, vaan välissä on Ruokolahden kunnan alue). Kuntaliitosneuvottelut aloitettiin vuonna 2001 Imatran, Lappeenrannan ja Joutsenon kesken. Hanke kariutui ensiksi lähinnä kuntien epäilyksiin palvelurakenteensa säilymisen puolesta ja toisessa vaiheessa Imatralla liikkuviin epäilyksiin Lappeenrannan johtoasemasta. Kuntalaisten keskuudessa uutta suurkuntaa ei mielipidemittauksissa juurikaan kannatettu.

Marraskuun 2003 liitosneuvottelut kariutuivat ja hanke typistyi kuntayhteistyöhön. Myöhemmin hanke on pelkistynyt aluekeskus Saimaankaupungiksi, joka kuuluu sisäasiainministeriön aluekeskusohjelmaan.

Lappeenranta ja Joutseno alkoivat vuonna 2006 selvittää mahdollista kuntaliitosta keskenään – ei kuitenkaan ”Saimaankaupungin” hengessä, vaan puhtaalta pöydältä. Liitos toteutui vuoden 2009 alusta. Tämän jälkeen vielä Ylämaa liittyi osaksi Lappeenrantaa vuoden 2010 alussa sekä Suomenniemi osaksi Mikkeliä ja Etelä-Savoa vuoden 2013 alussa, eikä sen jälkeen ole tapahtunut toistaiseksi yhtään liitosta Etelä-Karjalassa.

## Lähteet
Worms: The Director’s Cut

**Worms: The Director’s Cut** on jatko-osa Worms-pelisarjalle ja on julkaistu vain Amigalle. Peli säilyi muuten samana, mutta pelin muokattavuus lisääntyi. Pelissä pystyy tekemään omia kenttiä, jonka lisäksi uusia aseita tuli 15 kappaletta. Muun muassa pelissä esiintyi ensimmäistä kertaa *Kenny-on-a-Rope*, *Concrete Donkey*, *Priceless Ming Vase*, *Old Woman* ja *Holy Hand Grenade*

## Aseet
*Lista pelissä olevista aseista*

* Bazooka (sinko)
* Homing Missle (hakeutuva ohjus)
* Grenade (kranaatti)
* Cluster Bomb (sirpalepommi)
* Shotgun (haulikko)
* Uzi
* Fire Punch (tuli-isku)
* Dragonball (lohikäärmepallo)
* Dynamite (dynamiitti)
* Mine (miina)
* Airstrike (ilmaisku)
* Teleport (teleportti)
* Blowtorch (puhalluslamppu)
* Pneumatic Drill (paineilmapora)
* Ninja Rope (ninjaköysi)
* Bungee (benji-hyppy)
* Girders (palkit)
* Kamikaze
* Prod (tökkäisy)
* Skip Go (vuoron ohitus)
* Surrender (antautuminen)

### Salaiset aseet
*Pelin salaiset aseet*

* Homing Pigeon (kirjekyyhky)
* Mad Cows (hullut lehmät)
* Banana Bomb (banaanipommi)
* Holy Hand Grenade (pyhä käsikranaatti)
* Minigun
* Baseball Bat (pesäpallomaila)
* Exploding Sheep (räjähtävä lammas)
* Super Sheep (superlammas)
* Sheep-on-a-rope (lammas köydessä)
* Sheep Strike (lammasisku)
* Old Woman (vanha nainen)
* Priceless Ming Vase (arvokas Ming-vaasi)
* Postal Strike (posti-isku)
* Nuclear Bomb (ydinpommi)
* Concrete Donkey (betoniaasi)

## Aiheesta muualla
* Viralliset sivut  
* Team 17:n viralliset sivut
Some Great Reward

**Some Great Reward** on Depeche Moden neljäs albumi, joka julkaistiin 24. syyskuuta 1984. Levyyn kulminoituu Depeche Moden 1980-luvun selvät musiikilliset vaikutteet industrial-musiikista. Levyn hiteiksi muodostuivat metalliputkiäänillä varustettu ”People Are People”, sadomasokismiin viittaava ”Master and Servant” ja tummasävytteinen ”Blasphemous Rumours”.

Levy oli ensimmäinen, jolla Martin Gore tulkitsee kaksi kappaletta (”It Doesn't Matter” ja ”Somebody”), tämä muodostui tavaksi tulevilla Depeche Moden levyillä. Edellisillä levyillä hän lauloi vain yhden kappaleen verran. Levyä on myyty yli 4 miljoonaa kappaletta maailmanlaajuisesti.

## Kansitaide

Yhtyeen luottotaiteilijana on jälleen kerran valokuvaaja Brian Griffin. Griffin asui lapsena Black Country -nimellä kutsulla alueella Keski-Englannin Midlandsissä, jossa on paljon teollisuutta. Kuvassa näkyy vielä jäljellä oleva osa massiivisesta Round Oak Steelworksistä Brierley Hillissä. Poikasena Griffin näki kuvassa olevan tehtaan makuuhuoneensa ikkunasta.

## Kappaleet

## Kokoonpano

* Dave Gahan – laulu
* Andrew Fletcher – syntetisaattorit
* Martin Gore – syntetisaattorit, taustalaulu
* Alan Wilder – syntetisaattorit, rumpukoneet

## Lähteet

## Aiheesta muualla
*
Uusromantiikka

**Uusromantiikan** ajaksi kutsutaan 1800-luvun ja 1900-luvun vaihdetta, jolloin taiteessa ja kirjallisuudessa nousivat uudelleen esiin romantiikan aiheet.

## Suomessa
Suomessa uusromantiikka ilmeni etenkin kansallisromantiikkana. Venäläistäminen oli tuona aikana ajankohtaista Suomessa, ja se synnytti suomalaisissa tarpeen säilyttää oma kieli ja kulttuuri ja korostaa sitä. Uusromantiikka sai vaikutteita symbolismista, ja suomalaiset kirjailijat ja taiteilijat esittivätkin esimerkiksi venäläistämispolitiikan vastaista kamppailua vertauskuvin.

Suomen kirjallisuudessa uusromantiikka oli naturalismia vastustanut suuntaus (noin 1890–1910), jolla oli yhteyksiä dekadenssiin, nietzscheläisyyteen ja kansallisromanttiseen karelianistiseen kuva- ja säveltaiteeseen. Moniselitteisen ja häilyvän uusromantiikka-käsitteen käyttökelpoisuutta on epäilty, ja sitä on paremman puutteessa pidetty jopa apukäsitteenä. Aikakautta on Suomen kirjallisuudessa kutsuttu myös symbolismin kaudeksi.

Uusromanttisen suuntauksen huomattavimmat edustajat ovat Eino Leino, Larin-Kyösti, Volter Kilpi, L. Onerva, Maila Talvio ja Johannes Linnankoski. Uusromantiikka-termiä on käytetty myös muilla kielialueilla viittaamassa 1800-luvun lopun ja 1900-luvun alun kirjallisuuteen.

## Lähteet
Somerin taistelu

**Somerin taistelu** oli jatkosotaan liittyvä meritaistelu Suomenlahden itäosassa, pienen Somerin kalliosaaren luona.

## Lähtökohdat

Talvisodan jälkeen, välirauhan aikana, Neuvostoliitto vahvisti otettaan Kotkan tuntumassa. Neuvostoliitto varusti Suursaaren sekä Somerin ja Narvin saaret, joita vastaan Suomen merivoimat ryhmittivät Kotkan rannikkopatteriston.

Jatkosota alkoi 25. kesäkuuta 1941 ja saman vuoden joulukuussa suomalaiset valtasivat Suursaaren sekä Somerin ja muita pieniä saaria.

## Taistelu
Venäläiset yrittivät 8. heinäkuuta 1942 vallata Somerin linnakesaaren takaisin hyökäten ensin ilmasta ja sitten vartio- ja moottoritorpedoveneiden voimin. Aamuyöllä alkaneessa hyökkäyksessä venäläiset saivat saaren itäpään haltuunsa 150 miehen voimin, mutta Osasto Tupolan voimin suomalaiset tekivät vastahyökkäyksen ja torjuivat vähitellen venäläisten yritykset saada lisää miehiä maihin.

Somerin linnakkeen joukot ryhtyivät päivän valjettua vastahyökkäykseen klo 13.10 ja saartorengas murtui lopullisesti 9. heinäkuuta 1942. Ulko-Tammion linnake osallistui Somerin taisteluun kolmella raskaalla 152/45 C -tykillään, jonka kantama oli 19 kilometriä.

Taistelut saaresta päättyivät suomalaisten voittoon, kun taisteluun oli ottanut osaa lähes koko Suomen laivasto. Voiton päivä osui laivaston vuosipäivälle, jota vietetään 9. heinäkuuta.

Saarta puolustivat Suomen laivaston ja rannikkojoukkojen lisäksi ilmavoimat. Tappiosta huolimatta venäläisten meri- ja ilmavoimat jatkoivat toimintaansa alueella aina 11. heinäkuuta 1942 asti.

## Tappiot

Neuvostoliitto menetti taistelussa 16 vartio- ja moottoritorpedovenettä sekä saarella 128 miestä. Somerin linnake onnistui upottamaan 17 ja vaurioittamaan 13 alusta, joiden mukana arvioitiin hukkuneen 210 miestä.

Suomalaisten tappiot olivat 17 kaatunutta ja 45 haavoittunutta.

## Lähteet
*Rannikon puolustaja 1/1992 s. 17–25
*https://www.kuorsalo.fi/jatkosodan-tapahtumia
*
* 
* 
* 
* 
*
Dmytro Firtaš

**Dmytro Firtaš** (; s. 2. toukokuuta 1965 Zalištšykyn piiri, Ternopilin alue, Ukrainan SNT) on ukrainalainen liikemies ja oligarkki.

Hän hallitsee omistuksiaan pääasiassa Group DF Limited -yhtymän välityksellä. Omistus kohdistuu energia-, rahoitus-, kiinteistö- ja maataloussektoreille. Firtaš on omistanut esimerkiksi merkittävän osan RosUkrEnergosta.

Oligarkki Firtaš on kuulunut Ukrainan rikkaimpiin ihmisiin. Esimerkiksi Ukrainan Korrespondent-lehti luokitteli hänet vuonna 2013 Ukrainan 8. varakkaimmaksi ihmiseksi 2,3 miljardin Yhdysvaltain dollarin omaisuudellaan. Hänet tunnettiin Ukrainan parlamentin helmikuussa 2014 syrjäyttämän Viktor Janukovitšin tukijana. Firtaš oli Yhdysvaltain antaman etsintäkuulutuksen perusteella pidätettynä Itävallassa maaliskuussa 2014, mutta vapautui 125 miljoonan euron takuita vastaan odottamaan oikeudenkäyntiä.

## Katso myös
* GDF Media Limited

## Lähteet

## Aiheesta muualla
* 
* 
* 
*
Marc Girardelli

**Marc Girardelli** (s. 18. heinäkuuta 1963 Lustenau, Itävalta) on luxemburgilainen uransa lopettanut alppihiihtäjä, joka on syntyjään kotoisin Itävallasta. Hän on yksi kaikkien aikojen menestyneimmistä alppihiihtäjistä.

Girardelli aloitti alppihiihdon 5-vuotiaana vuonna 1969 ja ensimmäisen kilpailunsa hän laski 7-vuotiaana. Aina vuoteen 1976 hän edusti Itävaltaa mutta vaihtoi sitten kansalaisuuttaan, koska halusi isänsä valmentavan häntä. Kansalaisuuden vaihdon takia hän joutui jättämään muun muassa Lake Placidin ja Sarajevon olympialaiset väliin vuosina 1980 ja 1984. Girardelli kärsi urallaan myös vakavista loukkaantumisista, jotka olivat päättää hänen uransa ennen aikojaan.

Ensimmäisen kilpailunsa maailmancupissa Girardelli laski kaudella 1979–1980 ja ensimmäisen palkintopallisijoituksen hän nappasi vuonna 1981 Wengenistä. Ensimmäisen osakilpailuvoittonsa hän otti vuonna 1983 Jällivaaran pujottelusta. Maailmancupin kokonaiskilpailun hän voitti viisi kertaa. Girardelli otti voiton jokaisessa viidessä alppilajissa, mikä kertoo siitä, että hän kykeni laskemaan kaikkia alppilajeja tasaisesti ja hyvin. Yhteensä osakilpailuvoittoja hänelle kertyi 43 ja palkintopallisijoja 97.

Ensimmäisiin arvokisoihinsa hän pystyi osallistumaan vasta vuonna 1985 Valtellinassa, jossa pidettiin maailmanmestaruuskisat. Sieltä hän voitti pujottelun hopeaa sekä suurpujottelun pronssia. Crans Montanan kisoista 1987 hän otti ensimmäisen arvokisavoittonsa alppiyhdistetyssä. Sen jälkeen Girardelli voitti maailmanmestaruuden kolmesti: alppiyhdistetyssä 1989 ja 1996 sekä pujottelussa 1991. Vaikka Girardelli voittikin urallaan lähes kaiken, olympiakultaa hän ei voittanut. Kolmissa olympiakisoissa hän laski kahdesti hopealle.

## Maailmancupin kokonaiskilpailun voitot

* 1984/1985
* 1985/1986
* 1988/1989
* 1990/1991
* 1992/1993

**Lajicupien kokonaiskilpailun voitot**

* 1983/1984: pujottelu
* 1984/1985: pujottelu
* 1984/1985: suurpujottelu
* 1988/1989: syöksylasku
* 1990/1991: pujottelu
* 1993/1994: syöksylasku

## Arvokisat

**Olympialaiset**

* Calgary 1988: syöksylaskun 9:s
* Albertville 1992: suurpujottelun hopeaa ja super-g:n hopeaa
* Lillehammer 1994: super-g:n 4:s, syöksylaskun 5:s ja alppiyhdistetyn 9:s

**Maailmanmestaruuskisat**

* Valtellina 1985: pujottelun hopeaa ja suurpujottelun pronssia
* Crans Montana 1987: alppiyhdistetyn kultaa, suurpujottelun hopeaa, super-g:n hopeaa, pujottelun 4:s ja syöksylaskun 7:s
* Vail 1989: alppiyhdistetyn kultaa, pujottelun pronssia ja suurpujottelun 4:s
* Saalbach 1991: pujottelun kultaa, suurpujottelun 5:s ja syöksylaskun 9:s
* Morioka 1993: pujottelun hopeaa, alppiyhdistetyn pronssia ja suurpujottelun 7:s
* Sierra Nevada 1996: alppiyhdistetyn kultaa

## Aiheesta muualla
* 
* Marc Girardellin kotisivut
People Are People

**People Are People** on Depeche Moden kokoelmalevy, joka julkaistiin vain Pohjois-Amerikan ja Japanin markkinoille heinäkuussa 1984. Levyn merkittävin anti oli tulevalta ''Some Great Rewardilta'' irrotettu singlekappale, ”People Are People”. Levyn kansitaide on Brian Griffinin käsialaa, kuten tätä edeltävilläkin albumeilla.

## Kappaleet

#
#
#
#
#
#
#
#
#

## Kokoonpano

* Dave Gahan – laulu
* Andrew Fletcher – syntetisaattorit
* Martin Gore – syntetisaattorit, taustalaulu
* Alan Wilder – syntetisaattorit, rumpukoneet

## Lähteet
Exciter (albumi)

**Exciter** on Depeche Moden kymmenes albumi, joka julkaistiin 14. toukokuuta 2001. Levyn tuotti Björkin kanssa usein yhteistyötä tehnyt Mark Bell, joka tunnetaan myös *[[LFO]]*:sta. Levyn hiteiksi nousivat ”Dream On” ja ”I Feel Loved”. Levy ei menestynyt juurikaan Euroopan ulkopuolella.
Levy päätyi parhaimmillaan Suomen virallisen listan toiselle sijalle ja myi kultaa. Albumia on myyty maailmanlaajuisesti noin 3 miljoonaa kappaletta.

## Kappaleet

## Kokoonpano
* Dave Gahan – laulu
* Andrew Fletcher – syntetisaattorit
* Martin Gore – kitara, syntetisaattorit, taustalaulu
* Christian Eigner – rummut

## Arvostelut
* Soundi: 

## Lähteet

## Aiheesta muualla
*
Semjon Mogilevitš

**Semjon Judkovitš Mogilevitš** (, ; s. 30. kesäkuuta 1946 Kiova) on ukrainalaissyntyinen juutalainen kansainvälinen rikollinen. Hän on maailman tunnetuimpia rikollisjohtajia, jota syytetään asekaupasta, huumekaupasta, uraanikaupasta ja useista murhista. Taloustieteellisen tutkintonsa vuoksi lempinimellä ”Brainy Don” tunnettu Mogilevitš johti 1990-luvulta lähtien voimakasta itäeurooppalaista rikollissyndikaattia ja oli Interpolin, FBI:n ja Britannian poliisin etsintälistoilla. Hänet pidätettiin tammikuussa 2008 Moskovassa.

Mogilevitš on tunnettu myös nimillä *Sergei Schneider*, *Semjon Palagnjuk*, *Semjon Teleš*, *Semjon Mogilevks*, *Šimon Makelvitš*, *Suvorov*, *Don Simeon* ja *"Seva"*.

Mogilevitš sai kolme vuotta vankeutta 1970-luvulla luvattomasta valuutanvaihdosta ja myöhemmin neljä vuotta muista valuuttaoperaatioista. 1980-luvulla hän ryhtyi järjestämään Neuvostoliitosta Israeliin  muuttaneiden juutalaisten omaisuuden myyntiä, luvaten lähettää näille osuuden omaisuudesta. Tällä pääomalla hänen epäillään järjestäneen aseiden salakuljetusta, prostituutiota, uhkapelejä ja mustan pörssin kauppaa.

1990-luvulla Mogilevitš siirtyi Israeliin ja sai Israelin kansalaisuuden. Hän meni naimisiin unkarilaisen Katalin Pappin kanssa vuonna 1991. Vuonna 1992 hän osti Unkarista tehtaan, jonka toimialaksi oli rekisteröity ilmatorjunta-aseiden ja ohjusten valmistaminen. Mogilevitš laajensi ravintolatoimintaansa Unkarissa.

31. toukokuuta 1995 Unkarin poliisi järjesti etsinnän hänen ravintolassaan U Holubu'ssa ja tavoitti sieltä venäläisen ja ukrainalaisen rikollisjärjestön edustajia. Mogilevitš laajensi toimintaansa Euroopassa ja FBI alkoi etsiä häntä. Myöhemmin hänen on epäilty osallistuneen myös Eural Trans Gasin maakaasun välityskauppaan.

Venäjän poliisi pidätti Mogilevitšin Moskovassa 23. tammikuuta 2008.

## Lähteet

## Aiheesta muualla
* FBI:n etsintäkuulutus 
* Semion Mogilevich: FBI Most Wanted kooperiert mit deutschen Energieunternehmen
Eural Trans Gas

**Eural Trans Gas** oli vuonna 2002 perustettu Venäjän Ukrainaan myymän maakaasun unkarilainen välitysyhtiö, jonka Ukrainan pääministeri Julija Tymošenko pani rikostutkintaan. Yhtiön työtä jatkamaan perustettiin vuonna 2004 Gazpromin ja kahden ukrainalaisten liikemiehen (Dmytro Firtash ja Ivan Fursin) puoliksi omistama Rosukrenergo, joka rekisteröitiin Sveitsiin itävaltalaisen osuustoiminnallisen pankin, Raiffeisenin tytäryhtiön omistukseen. 

Eural Trans Gas Ltd:ä epäiltiin yhteyksistä suurrikolliseen Semjon Mogilevitšiin.

## Aiheesta muualla
*Semion Mogilevich: FBI Most Wanted kooperiert mit deutschen Energieunternehmen  
*Eural Trans Gas
Ocean

**Ocean** tarkoittaa muun muassa seuraavia:

* Ocean Software, vuonna 1982 Britanniassa perustettu pelitalo
* ”The Ocean”, Led Zeppelinin kappale vuoden 1973 albumilta *Houses of the Holy*
* *[[Ocean (albumi)|Ocean]]*, saksalaisen progressiivista rockia soittavan Eloy-yhtyeen albumi vuodelta 1977
* ”Ocean”, Martin Garrixin kappale vuodelta 2018
* ”Ocean”, Sick Individualsin ja Justin Primen kappale vuodelta 2020
* Ocean Infinity, yhdysvaltalainen merirobotiikkayhtiö
* Ocean, taiteilijanimenä:
** Aletta Ocean (s. 1987), unkarilainen pornonäyttelijä
** Billy Ocean (oik. Leslie Sebastian Charles, s. 1950), brittiläinen poplaulaja
** Frank Ocean (oik. Christopher Breaux, s. 1987), yhdysvaltalainen laulaja-lauluntekijä.
;Britannian kuninkaallinen laivasto
* HMS Ocean (1761), Sandwich-luokan 90-tykkinen toisen luokan linjalaiva
* HMS Ocean (1805), 98-tykkinen toisen luokan linjalaiva
* HMS Ocean (1863), 24-tykkinen ironclad taistelulaiva
* HMS Ocean (1898), Canopus-luokan taistelulaiva
* HMS Ocean (R68), Colossus-luokan lentotukialus
* HMS Ocean (L12), helikopteritukialus
Algirdas Brazauskas

**Algirdas Mykolas Brazauskas** (22. syyskuuta 1932 Rokiškis – 26. kesäkuuta 2010 Vilna) oli liettualainen poliitikko. Hän edusti vuosina 1965–1990 Liettuan kommunistista puoluetta, vuosina 1990–2001 Liettuan demokraattista työväenpuoluetta ja tämän jälkeen Liettuan sosiaalidemokraattista puoluetta. Hän toimi maansa presidenttinä 25. helmikuuta 1993 – 25. helmikuuta 1998 ja pääministerinä 3. heinäkuuta 2001 – 31. toukokuuta 2006. Maansa johdossa hän oli jo kommunistisen puolueen pääsihteerinä vuosina 1988–1989 sekä korkeimman neuvoston puheenjohtajana vuosina 1990 ja 1992.

## Elämäkerta
Brazauskas syntyi Rokiškisissa ja valmistui Kaunasin polyteknillisestä instituutista vuonna 1956. Hän toimi neuvostotasavallan rakennusmateriaaleista vastaavana ministerinä vuosina 1965–1967, valtion suunnittelukomitean varajohtajana 1967–1977 ja Liettuan kommunistisen puolueen keskuskomitean sihteerinä 1977–1987. Vuonna 1988 hänet valittiin pääsihteeriksi. Brazauskasin johdolla puolue tuki Latvian itsenäisyysliikettä, erosi Neuvostoliiton kommunistisesta puolueesta ja muuttui Liettuan demokraattiseksi työväenpuolueeksi.

Vuoden 1992 parlamenttivaalien jälkeen Brazauskasista tuli parlamentin puhemies ja Liettuan väliaikainen presidentti. Vuonna 1993 hän voitti presidentinvaalit saatuaan 60 prosenttia äänistä. Hän toimi virassaan helmikuuhun 1998 saakka. Presidenttikautensa lopussa Brazauskas ilmoitti vetäytyvänsä politiikasta, eikä hän osallistunut vuoden 1998 presidentinvaaleihin. Brazauskasin  seuraajaksi valittiin Valdas Adamkus. Vetäytyminen politiikasta ei kuitenkaan ollut pysyvää, sillä vuoden 2000 parlamenttivaaleissa Brazauskas toimi oikeiston päihittäneen vasemmistokoalition johtajana.

3. heinäkuuta 2001 parlamentti nimitti Brazauskasin Liettuan pääministeriksi. Hän jatkoi tehtävässään vuoden 2004 vaalien jälkeen sosiaalidemokraattien ja Artūras Paulauskasin Uusi liitto (sosiaaliliberaalit) -nimisen puolueen saatua niissä yhteislistalla toiseksi eniten paikkoja, Työväenpuolueen jälkeen.
Hänen hallituksensa erosi vuonna 2006, kun viisi Työväenpuolueen ministeriä oli jättänyt hallituksen korruptiosyytösten vuoksi.

Tämän jälkeen Brazauskas johti vielä Sosiaalidemokraattista puoluetta toukokuuhun 2007, jolloin hän luovutti johdon Gediminas Kirkilasille.

Brazauskas kuoli kotonaan Vilnassa 26. kesäkuuta 2010  sairastettuaan pitkään imusolmukesyöpää.

## Lähteet
The Flaming Sideburns

**The Flaming Sideburns** on suomalainen rockyhtye, joka perustettiin Helsingissä vuonna 1995. 

## Historia

The Flaming Sideburns perustettiin keväällä 1995, mutta ensimmäisen keikkansa se soitti vasta saman vuoden joulukuussa. Yhtyettä voi pitää helsinkiläisen 1990-luvun undergroundrockin all stars -kokoonpanona, sillä jäsenten taustalta löytyi muun muassa sellaisia yhtyeitä kuin Jack Meatbeat & the Underground Society, Isebel's Pain, Larry and the Lefthanded, Teenage Kicks ja Lowdown Shakin' Chills.

Yhtye oli alkuun housebändinä Bama Lama Lu -bileissä, jotka järjestettiin Helsingin Tavastia- ja Semifinal-klubeilla. Vuodesta 1997 lähtien yhtye on kiertänyt säännöllisesti Euroopassa. Yhdysvalloissa ryhmä kiersi ensimmäistä kertaa vuonna 1999 ja useampaan otteeseen 2000-luvulla.

The Flaming Sideburns julkaisi ensimmäisen singlensä "Close to Disaster" vuonna 1997, minkä jälkeen yhtye teki levytyssopimuksen tanskalaisen Bad Afro -yhtiön kanssa. Yhtiö julkaisi yhtyeen kokoelman *[[It's Time to Testify ... Brothers and Sisters]]* vuonna 1999 ja debyyttialbumin *[[Hallelujah Rock'n'Rollah]]* vuonna 2001. Toinen albumi *[[Sky Pilots]]* ilmestyi Ranch-yhtiöllä vuonna 2003. Jetset Records julkaisi molemmat albumit Yhdysvalloissa.

Yhtyeen kolmas albumi *[[Keys to the Highway]]* ilmestyi 31. tammikuuta 2007.

## Jäsenet
* Eduardo Martinez – laulu (1995–)
* Ski Williamson – kitara (1995–)
* Jay Burnside – rummut (1995–)
* The Punisher – basso (1995–2013, 2018–)
* Jeffrey Lee Burns – kitara (1996–2001, 2018–)

### Entiset jäsenet
* Vilunki 3000 – kitara (1995–1996)
* Johnny Volume – kitara, basso (2000–2003, 2014–2016)
* Peevo de Luxe – kitara (2003–2016)

## Julkaisut

### Studioalbumit
* 
* 
* 
* 

### Kokoelma-albumit
* 
* 
* 
* 

### Livealbumit
* 
* 
* 
* 

### Split-albumit
* 
* 
* 
* 
* 

### Singlet ja EP:t
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla
* 
* Ylen Elävä arkisto: The Flaming Sideburns Tavastialla
Moshe Katsav

**Moshe Katsav** (, s. 5. joulukuuta 1945 Yazd, Iran) on entinen Israelin presidentti. Hän toimi virassaan vuosina 2000–2007.

Iranissa syntyneen Moshe Katsavin perhe muutti Teheraniin Katsavin ollessa vielä lapsi. Israeliin perhe muutti vuonna 1951, pian valtion perustamisen jälkeen. Katsav puhuu sujuvasti persiaa. Hänen puolisonsa on Gila Katsav.

Katsav liittyi Likud-puolueeseen, ja hän oli 24-vuotias, kun hänestä vuonna 1969 tuli Kiryat Malachin kunnanjohtaja. Hänet valittiin knessetiin 1977. Katsav palveli Benjamin Netanjahun hallituksen varapääministerinä. Katsav kilpaili tuolloin työväenpuoluetta edustaneen Shimon Peresin kanssa Israelin presidentin virasta ja voitti tämän. 31. heinäkuuta 2000 Katsav nousi Israelin presidentiksi.  

8. huhtikuuta 2005 paavi Johannes Paavali II:n hautajaisissa Katsavin vieressä istui Iranin presidentti Mohammad Khatami, joka myös on kotoisin Yazdista. Istumajärjestys oli laadittu sukunimen aakkosjärjestyksen mukaan. Israelin ja Iranin johtajat tapasivat silloin ensimmäistä kertaa vuoden 1979 jälkeen. Myöhemmin Katsav kertoi kätelleensä Khatamia ja keskustelleensa tämän kanssa persiaksi.

## Raiskaustuomio
Heinäkuussa 2006 Katsavia syytettiin seksuaalisesta hyväksikäytöstä ja raiskauksista. 22. elokuuta poliisi ratsasi hänen talonsa. Katsavia hyväksikäytöstä syyttäviä naisia on ainakin kahdeksan. Myöhemmin syytöksiin on lisätty petokset, laiton salakuuntelu ja esimiesaseman hyväksikäyttö. Kun paine Katsavin ympärillä kasvoi, joutui hän lopulta eroamaan tehtävästään 29. kesäkuuta 2007. Hänen seuraajakseen presidentiksi valittiin heinäkuussa 2007 Shimon Peres. Joulukuun 2010 lopussa Katsav todettiin syylliseksi kahteen raiskaukseen ja seksuaalisen ahdisteluun. Katsavin tuomio langetettiin kuitenkin vasta maaliskuussa 2011, jolloin oikeus tuomitsi hänet seitsemäksi vuodeksi vankeuteen.

## Lähteet
* Profile: Israeli President Katsav (BBC)
Thee Ultra Bimboos

**Thee Ultra Bimboos** on suomalainen garage rockia soittava yhtye, joka perustettiin Helsingissä kesällä 1994.

## Historia

Thee Ultra Bimboos julkaisi ensisinglensä *[[Absolutely Fabulous (single)|Absolutely Fabulous]]* Trash Can Records -levymerkille vuonna 1995. Pian tämän jälkeen yhtye teki levytyssopimuksen saksalaiselle Twang!-yhtiölle, joka julkaisi kokoelman *[[We Can Stop Whenever We Want]]*. Seuraavat kaksi albumia, *[[Supermess]]* ja *[[Four Fans Can't Be Wrong]]*, julkaistiin Stupido Twins -yhtiöllä ja kolmas albumi *[[Bimboo Wizard]]* Spinefarm-yhtiöllä. *Bimboo Wizardin* tuotti ruotsalaisesta Atomic Swing -yhtyeestä tunnettu Micke Lohse.

## Jäsenet

* Suffeli (oik. Susanna Rapinoja) – laulu, kitara
* Maria (oik. Maria Laiho o.s. Hakkarainen) – kitara, laulu
* Salla (oik. Salla Mattila) – basso, laulu
* Milla (oik. Milla Palovaara) – rummut, laulu

## Levyt

* *[[We Can Stop Whenever We Want]]* (Twang! 1996, kokoelma)
* *[[Supermess]]* (Stupido Twins 1998)
* *[[Four Fans Can't Be Wrong]]* (Stupido Twins 2000)
* *[[Bimboo Wizard]]* (Spinefarm 2003)

## Singlet ja EP:t
* *Sleeping Dogs* (2003)
* *Get There Fast* (2003)
* *Jukka Perkele!* (2001)
* *Fool* (2000)
* *Antonio* (1999)
* *(We Can Go On Together With) Suspicious Minds* (EP)
* *Thee Ultra Bimboos: Following Me b/w The Jeffrey James Quartet: Rootie Tootie* (7" split 1997)
* *Absolutely Fabulous* (1995)

## Lähteet

## Aiheesta muualla
* 
* Ylen Elävä arkisto: Thee Ultra Bimboos ja toimittajien toitottama tyttöystävämaine
Eschelbronn

**Eschelbronn** on Saksan kunta Baden-Württembergin osavaltion Rhein-Neckar-Kreisin piirikunnassa. Se sijaitsee Heidelbergin kaakkoispuolella. Kunnassa oli kesäkuun 2022 lopussa 2&nbsp;730 asukasta, ja sen pinta-ala on 8,23 neliökilometriä.

## Sijainti
Eschelbronn sijaitsee Kraichgau-nimisen vuorialueen pohjoisosassa Neckartal-Odenwaldin luonnonpuistossa noin 25 kilometrin etäisyydessä Heidelbergistä. Se ylettyy 150 metrin korkeudesta aivan 265 metriin.

Eschelbronnin naapurikunnat ovat Waibstadt, Meckesheim, Neidenstein, Spechbach ja Zuzenhausen.

## Historia
Eschelbronn mainittiin ensimmäisen kerran jo vuonna 788/789 Lorsch-luostarin lahjakirjassa. Sen jälkeen kylän olemassaolosta ei löydy jälkeäkään, kunnes se siirtyi 1200-luvun lopussa Speyerin hiippakunnan omistukseen. Ensimmäisenä nimismiehenä toimi 1261 eräs Heinrich von Eschelbrunnen. 1267 rakennettiin puusta linna, joka muutettiin 1375 kivirakenteiseksi vesilinnaksi. 1526 koko väestö kastettiin luterilaiseksi. 1803 Eschelbronn siirtyi Badenin valtion yhteyteen.

## Lähteet

## Aiheesta muualla

* Kunnan viralliset internetsivut
Kazanin metro

**Kazanin metro** (; ) on Tatarstanin pääkaupungin Kazanin metrojärjestelmä Venäjällä. Se koostuu tällä hetkellä yhdestä linjasta ja seitsemästä asemasta. Linjan laajentamista molempiin suuntiin ollaan suunnittelemassa. Pituus on 15,8 kilometriä.

Kazanin metron rakennustyöt aloitettiin vuonna  1997. Metro otettiin käyttöön 27. elokuuta 2005.

## Asemat
Kazanin metron kymmenen asemaa ovat:
* Aviastroitelnaja (, )
* Severnyi vokzal (, )
* Jašlek (, )
* Kozja Sloboda (, )
* Kremljovskaja (, ) 
* Ploštšad Tukaja (, ) 
* Sukonnaja sloboda (, )
* Ametjevo (, )
* Gorki (, ) 
* Prospekt Pobedy (, )

Ametjevoa lukuun ottamatta asemat ovat maan alla.


Tiedosto:Kazan_Metro_Kremlaya_Station_Entrance.jpg|Kremljovskaja-metroaseman sisäänkäynti
Tiedosto:Kazan Metro Ametiyevo Station.jpg|Ametjevon metroasema
Tiedosto:KazanMetroInterior.jpg|Metrovaunu sisältä


## Aiheesta muualla

* Kazanin metro 
* Metrokartta
Ranskan Division 1 -kausi 2001–2002

**Division 1 -kausi 2001–2002** toi Olympique Lyonnais'lle sen historian ensimmäisen mestaruuden. Mestaruus ratkesi viimeisen kierroksen ottelussa, jossa sarjan kärkikaksikko Lyon-Lens kohtasi toisensa ensin mainitun kotikentällä. Lyon voitti ottelun 3-1, ja ohitti näin Lensin sarjataulukossa.

## Lopputulokset

## Jaetut europaikat
* Kaksi parasta joukkuetta, eli Lyon ja Lens pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Auxerre karsii paikastaan Mestarien liigan kolmannella karsintakierroksella.
* Neljänneksi sijoittunut PSG osallistuu tulevan kauden UEFA Cupiin, kuten myös Coupe de Francen voittanut (ja sarjasta pudonnut) Lorient ja Coupe de la Liguen voittanut Bordeaux.
* Yllä mainittujen kilpailujen ulkopuolelle jääneet kolme parhaiten sijoittunutta saavat oikeuden osallistua Intertoto Cupiin. Kaudella 2001-02 tämän oikeuden saivat Lille, Troyes sekä Sochaux.

## Putoajat ja nousijat
Joukkuemäärää kasvatettiin kaudella 2002–2003 kahteenkymmeneen, joten poikkeuksellisesti sarjasta pudotettiin vain kaksi joukkuetta ja sinne nostettiin neljä joukkuetta.
* Sarjan kaksi viimeistä joukkuetta, Metz ja Lorient putoavat Ligue 2:een.
* Tilalle nousevat Ligue 2:sta AC Ajaccio, RC Strasbourg, OGC Nice ja Le Havre AC.

## Maalipörssin parhaat

## Aiheesta muualla
* RSSSF:n tilastot
Brahim Boutayeb

**Moulay Brahim Boutayeb** (s. 15. elokuuta 1967 Khemisset, Marokko) on marokkolainen entinen kestävyys- ja keskimatkojen juoksija.

Lähes tuntematon Boutayeb voitti Soulin olympialaisten 10 000 metrin juoksun vuonna 1988. Loppukilpailun alussa juostiin erittäin kovaa vauhtia. Puolimatkassa oltiin maailmanennätysvauhdissa, jolloin Boutayeb siirtyi kilpailun kärkeen. Hän jatkoi maailmanennätysvauhtia pudottaen muut kyydistään, mutta voiton varmistuessa hän hidasti, ja loppuaika 27.21,46 oli kaikkien aikojen neljänneksi kovin aika siihen mennessä.

Olympiakisojen jälkeen Boutayeb keskittyi lyhyemmille matkoille parantaen seuraavien vuosien aikana 1&nbsp;500 metrin ja 5&nbsp;000 metrin juoksun ennätyksiään. Tokion MM-kisoissa 1991 hän sijoittui pronssille 5&nbsp;000 metrillä ja Barcelonan olympialaisissa 1992 juoksi neljänneksi samalla matkalla häviten vain 0,75 sekuntia kilpailun voittajalle, Saksan Dieter Baumannille.

Boutayeb osallistui vielä vuonna 1993 Stuttgartin MM-kisoihin, joissa hän karsiutui 5&nbsp;000 metrin alkuerissä. Tämän jälkeen hän päätti lopettaa yleisurheilun ja keskittyä uraansa rallikuljettajana.

## Lähteet
Raimo Alanen

**Raimo Alanen** (s. 20. heinäkuuta 1952 Lappajärvi) on suomalainen 110 ja 400 metrin aitajuoksija. Alanen voitti Kalevan kisoissa näiden lajien Suomen mestaruuden peräti yhdeksän kertaa. Vuosina 1975 ja 1976 hän voitti molemmat aitamatkat.

Raimo Alasen poika Johannes Alanen on jääkiekon Suomen mestari ja nuorten maailmanmestari.

## Suomen mestaruudet

 

## Omat ennätykset

## Lähteet
Seppo Honkapohja

**Seppo Mikko Sakari Honkapohja** (s. 7. maaliskuuta 1951 Helsinki) on Suomen Pankin johtokunnan jäsen ja ekonomisti. Hänen virkauransa keskuspankissa alkoi 2008. Honkapohja toimi vuodesta 2004 vuoteen 2007 Cambridgen yliopiston makrotaloustieteen professorina. 

Ennen siirtymistään Cambridgeen Honkapohja toimi Suomen Akatemiassa, Helsingin yliopistossa, Harvardin yliopistossa ja Turun kauppakorkeakoulussa. Hän on Helsingin yliopiston taloustieteen dosentti. Honkapohjan tutkimustyö käsittelee pääasiassa rahapolitiikkaa.

Honkapohja valittiin Academia Europæan jäseneksi vuonna 1990 ja Suomalaisen Tiedeakatemian jäseneksi vuonna 1991. Hän osallistui 2008 Bilderberg-ryhmän kokoukseen. 

## Elämänvaiheet
Honkapohja kävi koulunsa Savonlinnassa ja Joensuussa. Hänen isänsä oli lääkintöneuvos Helge Honkapohja (ent. Holgers) ja äitinsä lääketieteen lisensiaatti Eila Pulkkinen. Honkapohja suoritti ylioppilastutkintonsa walesilaisessa United World College of the Atlantic -lukiossa, jonne hän sai Suomen Kulttuurirahaston stipendin 17-vuotiaana.. Sen jälkeen Honkapohja hakeutui Helsingin yliopistoon valtiotieteelliseen tiedekuntaan. Hän suoritti kansantaloustieteen opinnot tenttimällä, mutta istui matematiikan ja tilastotieteen luennoilla jopa 30 tuntia viikossa. Honkapohja osallistui opiskeluaikana myös opiskelijapolitiikkaan asettumalla ylioppilaskunnan vaaleissa kerran liberaalien ehdokkaaksi ja sai toistakymmentä ääntä. Aikaisemmin Joensuun normaalilyseossa hän oli toiminut koulun teinikunnan puheenjohtajana. Hänen kaudellaan 1968 teinikunta erosi Suomen Teiniliitosta, ja se lakkautettiin.

## Suomen Pankki
Kun Suomen Pankin johtokunnan varapuheenjohtaja Matti Louekoski oli jäämässä eläkkeelle vuodenvaihteessa 2008, Honkapohja haki vapautuvaa jäsenen paikkaa. Eduskunnan pankkivaltuuston esitettyä 13. syyskuuta 2007 Honkapohjaa yksimielisesti uudeksi johtokunnan jäseneksi, presidentti Tarja Halonen nimitti hänet tehtäväänsä 28. syyskuuta.

2012 Honkapohja valittiin jatkamaan toinen viisivuotiskausi johtokunnassa.

## Väitöskirjaohjaajana
Honkapohja on toiminut muun muassa seuraavien taloustieteilijöiden väitöskirjatutkimusten ohjaajana:

* Heikki Koskenkylä 
* Klaus Kultti
* Tuomas Saarenheimo
* Jaakko Kiander
* Sakari Uimonen
* Luis Alvarez Jr.
* Martti Vihanto 
* Heikki Niemeläinen
* Mika Widgrén
* Juha Tarkka
* Vesa Vihriälä
* Juha Honkatukia 
* Markku Lanne
* Markus Sovala
* Roope Uusitalo
* Markus Haavio 
* Hannu Vartiainen
* Heikki Kauppi
* Leena Mörttinen
* Risto Ranki
* Lauri Kajanoja 
* Tom Dahlström 
* Marja-Liisa Halko
* Ulla Lehmijoki
* Anssi Rantala
* Timo Vesala 
* Anna-Leena Asikainen
* Helena Holopainen 
* Juuso Vanhala 
* Timo Seppälä
* Tommi Vuorenmaa

## Lähteet

## Aiheesta muualla
* 
* Honkapohjan tutkimukset IDEASissa
Kokonaissynteesi

**Kokonaissynteesi** (tai *totaalisynteesi*) viittaa monimutkaisten orgaanisten aineiden kemialliseen synteesiin. Tavoitteena on syntetisoida aine helposti saatavista ja edullisista (yleensä maaöljyperäisistä) lähtöaineista. Kokonaissynteesin tavoitteeksi otetaan esimerkiksi monimutkainen luonnonaine.

Nykyään kemia ja erityisesti spektroskopia on kehittynyt niin pitkälle, ettei ole enää suurikaan saavutus syntetisoida jotain ainetta niin paljon, että se pystytään havaitsemaan. Ongelmana on tehokkaiden menetelmien myrkyllisyys, monimutkainen synteesireitti ja usein huono saanto. Uusi tavoite on uusien, parempien synteesimenetelmien kehittäminen, jotta menetelmä voitaisiin teollistaa. Kokonaissynteesiä harrastetaan myös opetus-, ja yleisessä tutkimustarkoituksessa. 

Ensimmäisiä kokonaissynteesiä olivat urean ja glukoosin synteesit. Ensimmäisen kerran kokonaissynteesin kaupallisti suomalainen kemisti Gustaf Komppa, joka valmisti kamferia männynpihkasta saatavasta raaka-aineesta.
Tiranan yliopisto

**Tiranan yliopisto** (albaniaksi *Universiteti i Tiranës*) on Tiranassa, Albanian pääkaupungissa toimiva yliopisto. Siitä tuli maansa ensimmäinen yliopisto, kun se perustettiin lokakuussa 1957. 

Vuosina 1985&ndash;1991 yliopisto tunnettiin nimellä "Tiranan Enver Hoxha -yliopisto", diktaattori Enver Hoxhan mukaan. 

Tiranan yliopistossa on yli 14 000 opiskelijaa ja yli 600 opettajaa. Nykyinen rehtori on Shezai Rrokaj.

Yliopistossa on tällä hetkellä seitsemän tiedekuntaa. Alun perin tiedekuntia oli kymmenen, mutta vuonna 1991 Tiranan polytekninen yliopisto irtautui Tiranan yliopistosta omaksi oppilaitoksekseen. 

## Lähteet

## Aiheesta muualla

*Yliopiston kotisivut
FireHouse

**FireHouse** on Charlotessa, Pohjois-Carolinassa vuonna 1988 perustettu glam metal/hard rock -yhtye. Ahkerasti itärannikon klubeilla keikkailleet muusikot herättivät toista paikallista yhtyettä, *Diving For Pearlsiä*, katsastamaan tulleen Epic Recordsin edustajan huomion, ja FireHouse sai levytyssopimuksen. Yhtyeen nimeä kantanut debyyttialbumi julkaistiin vuonna 1990. Levy poiki kolme hittisingleä, *Don't Treat Me Bad*, *All She Wrote* ja *Love Of A Lifetime* ja menestyi hyvin. 

1992 ilmestynyt kakkosalbumi *[[Hold Your Fire (FireHousen albumi)|Hold Your Fire]]*; siltä julkaistiin singlet *Reach For The Sky*, *Sleeping With You* ja power-balladi *When I Look Into Your Eyes*. Vuoden 1991 American Music Awardseissa FireHouse vastaanotti parhaan uuden hard rock / heavy -yhtyeen palkinnon. 

Heidän viimeisin julkaisunsa on vuonna 2003 julkaistu *[[Prime Time (albumi)|Prime Time]]*. FireHouse on ollut mukana Rock Never Stops -kiertueella vuosina 1998 ja 2005. Firehousella on ollut myös yhteiskiertue nimeltä Blood Sweat and Beers, jossa olivat mukana Trixter ja Warrant.

## Kokoonpano
### Nykyiset jäsenet
*C.J. Snare - laulu, koskettimet
*Bill Leverty - kitara
*Michael Foster - rummut
*Allen McKenzie - basso

### Aikaisemmat jäsenet
*Perry Richardson - basso (1989–2000)
*Bruce Waibel - basso (2000–2003)
*Dario Seixas - basso (2003)

## Diskografia
### Albumit
**[[FireHouse (albumi)|FireHouse]]* &nbsp;(1990)
**[[Hold Your Fire (FireHousen albumi)|Hold Your Fire]]* &nbsp;(1992)
**[[3 (FireHousen albumi)|3]]* &nbsp;(1995)
**[[Good Acoustics]]* &nbsp;(1996)
**[[Category 5]]* &nbsp;(1998)
**[[O2]]* &nbsp;(2000)
**[[Prime Time (albumi)|Prime Time]]* &nbsp;(2003)
**[[Full Circle (FireHouse)|Full Circle]]* (2011)

### Livealbumit
**[[Bring 'em Out Live]]* (1999)

### Kokoelmat
* The Best of FireHouse (1998)
* Super Hits: The Best of FireHouse (2000)
* Playlist: The Very Best of FireHouse (2003)

### Singlet
* Don't Treat Me Bad (1991)
* Love of a Lifetime (1991)
* All She Wrote (1991)
* Shake and Tumble (1991)
* Reach for the Sky (1992)
* When I Look Into Your Eyes (1992)
* Sleeping with You (1992)
* I Live My Life for You (1995)
* Love is a Dangerous Thing (1995)
* Here for You (1995)
* Bringing Me Down (1998)

## Aiheesta muualla
*Viralliset sivut
Katarina Juselius

**Katarina Juselius** (s. 29. syyskuuta 1943 Turku) on suomalainen ekonomisti ja emeritaprofessori. Hän on johtanut useita suuria tutkimushankkeita makrotalouden mekanismeista Euroopassa, ja osallistunut myös lukuisten tutkimusten analysointiin. Hän on julkaissut kirjan *The Cointegrated VAR model: Methodology and Applications*, ollut Tanskan yhteiskuntatieteellisen tutkimusneuvoston jäsen ja Euroopan tiedesäätiön EuroCore-ohjelman puheenjohtaja. Vuosina 1990–2000 hän oli sijalla 8 Coupen tärkeiden taloustieteilijöiden listalla.

Aiemmin Svenska handelshögskolanissa vaikuttanut Juselius on vuodesta 1997 toiminut Kööpenhaminan yliopiston kansantaloustieteen professorina.  Juseliuksen lähinnä makrotalouteen ja ekonometrian alaan liittyviä tutkimuksia on julkaistu useissa kansainvälisissä tieteellisissä aikakausijulkaisuissa. Hänelle on omistettu yhdessä Søren Johansenin kanssa erikoisnumero *Econometrics*-lehteen.

Hän on ollut Academia Europæan jäsen vuodesta 2015.

## Lähteet
Tetjana Samolenko-Dorovskyh’

**Tetjana Volodymyrivna Samolenko-Dorovskyh’** (os. **H’amitova**, , ; s. 12. elokuuta 1961 Sekretarka, Orenburg, Venäjän SFNT) on ukrainalainen keskimatkojen juoksija, joka voitti olympiakultaa ja kolme maailmanmestaruutta.

Neuvostoliittoa edustanut Samolenko-Dorovskyh’ sijoittui Stuttgartin EM-kilpailuissa 1986 1 500 metrin juoksussa toiseksi. Seuraavana vuonna sisäratojen MM-kilpailuissa Indianapolisissa hän voitti 3 000 metrin juoksun ja sijoittui 1&nbsp;500 metrillä toiseksi. Saman vuoden Rooman MM-kisoissa hän voitti sekä 1&nbsp;500 metrin että 3&nbsp;000 metrin juoksut. Soulin olympialaisissa 1988 hän saavutti pronssia 1&nbsp;500 metrillä ajalla 4.00,30, mutta voitti olympiakultaa 3&nbsp;000 metrillä ennätysajallaan 8.26,53.

1991 Tokion MM-kilpailuissa Samolenko-Dorovskyh’ voitti hopeaa 1&nbsp;500 metrin juoksussa ja kultaa 3&nbsp;000 metrillä. Seuraavan vuoden sisäratojen EM-kilpailuissa hän sijoittui toiseksi 3&nbsp;000 metrin juoksussa. Hän osallistui vielä Barcelonan kesäolympialaisiin, jossa voitti hopeaa 3&nbsp;000 metrillä ajalla 8.46,85, mutta jäi 1&nbsp;500 metrillä neljänneksi, vaikka juoksi uuden ennätyksensä 3.57,92. Samolenko-Dorovskyh’ kärähti dopingista kesäkuussa 1993, mikä käytännössä lopetti hänen urheilu-uransa.

## Lähteet
* 

### Viitteet
Tehotytöt

**Tehotytöt** () on yhdysvaltalainen Emmy-palkittu lasten piirrossarja, joka kertoo kolmesta erittäin voimakkaasta pikkutytöstä: Papusta, Pipasta ja Poppanasta. Tytöt ovat kolmoset, mutta he eroavat toisistaan sekä luonteeltaan että ulkonäöltään. Kun Tuusvillen kaupunkia (engl.*Townsville*) uhkaa jokin vaara, ainoa vaadittava on soitto Tehotytöille, ja asia on kunnossa. Sarjan on luonut Craig McCracken ja sen on tuottanut Hanna-Barbera, joka tunnetaan nykyisin nimellä Cartoon Network Studios. Suomessa ohjelmaa on esittänyt Nelonen, Sub Juniori ja MTV3. Suomen dubbauksista on ollut Tuotantotalo Werne kaudet 1–2 ja Dubberman kaudet 3–4. Suomessa ei ole esitetty viittä eikä kuudetta kautta.

Sarjasta tehtiin myös elokuva Powerpuff Girls – elokuva vuonna 2002, joka kertoo tyttöjen synnyintarinan. Tehotytöistä on tehty animeversio nimeltä Demashita! Powerpuff Girls Z. Siinä he eivät saaneet syntyessään voimia, vaan suuren purkauksen seurauksena valkoiset säteet osuivat heihin. Sarjalle myös tehtiin reboot vuonna 2016.

## Vastaanotto ja arvostelu
Wizard Magazine listasi vuonna 2001 Tehotytöt sijalle 10 laatimassaan kautta aikain sadan parhaan animaatiosarjan listalla.

Tammikuussa 2009 IGN-sivuston laatiman sadan parhaan animaatiosarjan listan mukaan Tehotytöt oli sijalla 42.

## Lähteet
Internet2

**Internet2** on voittoa tavoittelematon yhteisö, johon kuuluu useita yhdysvaltalaisia yliopistoja, tutkimuslaitoksia ja yrityksiä. Sen tavoitteena on kehittää ja ylläpitää tehokasta tietoverkkoa. Nykyinen nopeusennätys on 9,08 gigabittiä sekunnissa uudempaa IPv6:ta käyttäen ja 8,80 gigabittiä sekunnissa nykyistä IPv4:ää käyttäen. 

## Lähteet

## Aiheesta muualla
* Internet2-yhteisön verkkosivut
Matt Sloan

**Matt Sloan** on yhdysvaltalainen visuaalisten efektien teknikko. Hän on myös näytellyt muun muassa jedimestari Plo Koonia kolmessa Tähtien sota -elokuvassa.

## Aiheesta muualla
*
Michael von Grünigen

**Michael von Grünigen** (s. 11. huhtikuuta 1969 Schönried, Sveitsi) on sveitsiläinen uransa lopettanut alppihiihtäjä, joka oli urallaan erikoistunut lähes pelkästään suurpujotteluun.

Von Grünigen saavutti 23 maailmancupin osakilpailuvoittoa ja 46 palkintopallisijaa suurpujottelussa, lisäksi kaksi palkintopallisijaa pujottelussa. Suurpujottelucupin hän voitti neljä kertaa vuosina 1996, 1997, 1999 ja 2003. Maailmancupin lopputuloksissa hän oli parhaimmillaan kolmas kaudella 1995–1996. Maailmanmestaruuden von Grünigen voitti suurpujottelussa kahdesti: Sestrieressä 1997 ja St. Antonissa 2001. Olympialaisissa tuli pronssia Naganossa 1998.

## Arvokisasijoituksia
### Olympialaiset
* Albertville 1992: pujottelun 7.
* Nagano 1998: suurpujottelun pronssia

### Maailmanmestaruuskisat
* Saalbach 1991: suurpujottelun 7.
* Sierra Nevada 1996: suurpujottelun pronssia ja pujottelun pronssia
* Sestriere 1997: suurpujottelun kultaa ja pujottelun 7.
* Vail 1999: suurpujottelun 7.
* St. Anton 2001: suurpujottelun kultaa
* St. Moritz 2003: suurpujottelun 7.

## Aiheesta muualla
* Michael von Grünigenin kotisivut
*
Isopentaani

**Isopentaani** eli **2-metyylibutaani** on  normaaliolosuhteissa olomuodoltaan väritön neste. Isopentaanin rakennekaava on (CH3)2CHCH2CH3, moolimassa 72,2 g/mol, sulamispiste −160 °C, tiheys 0,6 g/cm3, kiehumispiste 28 °C, leimahduspiste 5H12) isomeeri kuten myös neopentaani (2,2-dimetyylipropaani). 

Isopentaania eristetään maakaasusta ja -öljystä. Sitä käytetään polttoaineiden lisäaineena nostamaan niiden oktaanilukua ja se reagoi alkylointireaktiolla kevyiden alkeenien kanssa ja näissä reaktioissa muodostuvia hiilivetyjä käytetään samoin. Yhdistettä käytetään myös isopenteenin ja isopreenin ja kloorattujen johdannaisten valmistuksessa. 

## Lähteet

## Aiheesta muualla

*
*PubChem: 2-Methylbutane 
*Toxin and Toxin Target Database (T3DB): Isopentane 
*ChemBlink: Isopentane
R-27

**R-27** (, , SNV: RSM-25) on neuvostoliittolainen keskipitkän matkan ohjus, jota Neuvostoliiton laivasto käytti sukellusveneestä ammuttavana ballistisena ohjuksena (SLBM). Se voi kuljettaa yhden tai kaksi ydinkärkeä. Ohjuksen kehitti SKB-385.

Ohjuksen kehitys alkoi vuonna 1962, lentotestit alkoivat vuonna 1965 ja palveluskäyttöön se tuli virallisesti vuonna 1968.

Ohjukset sijoitettiin strategisiin Projekti 667A:n sukellusveneisiin.

## Tekniikkaa
* Massa 14&nbsp;400 kg 
* Halkaisija 1,50 m 
* Pituus 9,00 m
* Siivekkeiden kärkiväli 1,50 m
* Kantama pienin arvio 2400 km, suurin 3600 km 
* Hyötykuorman massa 650 kg
* CEP: 1,85 km

Ohjuksesta kehitettiin edelleen R-27U (SS-N-13 ) vuonna 1973, johon sai kaksi ydinkärkeä, yhteensä 840 kg. Samalla kantomatka pieneni alle 3000 kilometriin. Tämän ohjuksen käyttöön päivitetyt sukellusveneet saivat koodin 667AU.

## Käyttäjät
*  
** Alkuperäisten ohjusten ainoa käyttäjä.
*  
** Käyttää Khorramshahr -ohjustaan, joka on paljon muunneltu R-27.
*  
** Käyttää mahdollisesti omaa Musudan -ohjustaan, jonka on arveltu perustuvan R-27:ään.

## Lähteet

## Aiheesta muualla
* http://www.astronautix.com/lvs/r27.htm